Rudy Maki

Rudolph Milton «Rudy» Maki (født 15. mars 1935 i Ishpeming, død 17. januar 2016 i Iron Mountain) var en amerikansk skihopper.

Maki ble nasjonal mester i 1955 og satte samme år bakkerekord i Iron Mountain med 300 fot (91,5 meter). Maki var på USAs lag til OL både i 1956 og 1960, men var ikke blant de fire amerikanerne som fikk starte. Det fikk han derimot i VM i Lahtis i 1958, der han ble nummer 34. Han la opp som skihopper etter 1959/60-sesongen, men ble i 1962 nasjonal hoppdommer og fra 1971 internasjonal dommer. Han var lengdemåler under prøve-OL i Lake Placid i 1979.

Rudy Maki ble tatt opp i U.S. Ski & Snowboard Hall of Fame i 1982, Upper Peninsula Sports Hall of Fame i 1997 og The American Ski Jumping Hall of Fame i 2007.

Referanser

Skihoppere fra USA
Personer fra Ishpeming